Kamu bisa jelasin ke aku soal Malaysia dalam bahasa minangkabau?

Malaysia adolah sabuah nagara federasi nan tadiri dari tigo baleh nagara bagian jo tigo wilayah pasakutuan di Asia Tenggara nan lawehyo 330.830 km2. Ibu kotanyo adolah Kuala Lumpur, sadangkan pusek pamarintahan pasakutuannyo adolah Putrajaya. Jumlah panduduak nagara iko malabiahi 27 juta jiwa. Nagara iko wilayahnyo tapisah manjadi duo—Malaysia Barat jo Malaysia Timur—dek Kapulauan Natuna, nan ado di wilayah Indonesia di Lauik Cino Selatan. Malaysia babatehan jo Thailand, Indonesia, Singapura, Brunei, jo Filipina. Nagara iko talatak di dakek garih khatulistiwa nan bariklim tropika. Kapalo nagara Malaysia adolah Yang di-pertuan Agong (Nan di-patuan Aguang), samantaro itu pamarintahannyo dikapaloi dek saurang Pardano Mantari. Mode pamarintahan Malaysia sarupo jo sistem parlementer Westminsta nan ado di London.

Malaysia sabagai nagara pasakutuan indak parnah ado sampai taun 1963. Sabalunnyo, sakumpulan koloni didirian dek Baritania Rayo pado akhia abaik ka-18. Kumpulan wilayah jajahan itu dikenal sabagai Malaya Baritania hinggo pambubarannyo pado 1946, sangkek kumpulan itu disusun baliak sabagai Uni Malaya. Karano samakin gadangnyo tantangan, kumpulan itu disusun pulo baliak kambali sabagai Federasi Malaya pado taun 1948 nan kamudian maraih kamardekaan pado 31 Agustus 1957.